
Parlamentul  României

Camera  Deputaţilor

Comisia pentru industrii şi servicii

                                                                           Bucureşti 21.11.2013                                       Nr. 4c-3/453/2013                                                                 
Aviz
asupra proiectului de Lege pentru aprobarea Ordonanţei de urgenţă a Guvernului nr. 90/2013 privind unele măsuri speciale pentru compensarea şi decontarea unor creanţe reciproce rezultate din contractul de vânzare-cumpărare de acţiuni încheiat între Autoritatea pentru Administrarea Activelor Statului şi Ford Motor Company
În conformitate cu prevederile art. 95 si 115 din Regulamentul Camerei Deputaţilor, republicat, cu modificările şi completările ulterioare, Comisia pentru industrii şi servicii a fost sesizată pentru aviz în procedură de urgenţă, care va fi transmis Comisiei pentru buget, finanţe şi bănci, care este sesizată în fond cu proiectul de Lege pentru aprobarea Ordonanţei de urgenţă a Guvernului nr. 90/2013 privind unele măsuri speciale pentru compensarea şi decontarea unor creanţe reciproce rezultate din contractul de vânzare-cumpărare de acţiuni încheiat între Autoritatea pentru Administrarea Activelor Statului şi Ford Motor Company, trimis cu adresa nr. PLx. 424/2013 din 04.11.2013.
Senatul, în şedinţa din data de 28 octombrie 2013, a adoptat proiectul de lege. 

Consiliul Legislativ, cu avizul nr. 1071/02.10.2013, a avizat favorabil proiectul de ordonanţă, cu unele propuneri şi observaţii.

Proiectul ordonanţă de urgenţă are ca obiect de reglementare adoptarea unor măsuri speciale pentru compensarea şi decontarea unor creanţe reciproce rezultate din contractul de vânzare-cumpărare de acţiuni încheiat între Autoritatea pentru Administrarea Activelor Statului şi Ford Motor Company, prin derogare de la unele prevederi ale Legii nr. 36/2008 privind unele pentru privatizarea Societăţii Comerciale „Automobile Craiova”  S.A.şi de la dispoziţiile Ordonanţei de urgenţă a Guvernului nr. 23/2004 privind stabilirea unor măsuri de reorganizare a Autorităţii pentru Valorificarea Activelor Bancare prin comasare prin absorbţie cu Autoritatea pentru Privatizare şi Administrarea Participanţilor Statului, aprobată cu completări prin Legea nr. 360/2004, cu modificările şi completările ulterioare.

Examinarea proiectului de lege a avut loc în sedinţa comisiei din data de 20 noiembrie 2013.
În urma dezbaterilor, membrii comisiei au hotărât cu majoritate de voturi avizarea favorabilă a proiectului de lege.

Prin obiectul de reglementare şi conţinutul său, proiectul de lege face parte din categoria legilor ordinare.
În conformitate cu prevederile art. 75 din Constituţia României, republicată, Camera Decizională pentru acest proiect de lege este Camera Deputaţilor.

PREŞEDINTE,
Iulian Iancu
Consilier parlamentar,

Cristina Donea
